Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Зоран Стојанов со службена легитимација број 28-001 и Блага Челева со службена легитимација број 28-006 , изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Штип со седиште на ул.,, Партизанска,, бр. 31 А застапуван од В.Д.Директорот Виктор Горгиевски, со Записник ИП1 број 16-5 од 19.05.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 , 294/2021, 99/22, 236/22 и 65/23) го донесе следното

**Р Е Ш Е Н И Е**

Се наредува на Виктор Горгиевски, В.Д. Директор на ЈУ Меѓуопштенски центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот да презема дејствија и активности со цел воспоставување на соработка со претшколската установа која ја посетува малолетната Н.Н , да изврши непосреден увид во домот кај родителот со кого живее заради заштита на нејзиното здравје, права и интересите согласно член 79 став 4, член 84 од Законот за семејството и член 274 став 2 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението**

2. Раководното или друго овластено лице во Центарот, се задолжува веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита .

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Зоран Стојанов со службена легитимација број 28-001 и Блага Челева со службена легитимација број 28-006 , изврши вонреден инспекциски надзор над субјектот на инспекциски надзор, ЈУ Меѓуопштински центар за социјална работа Штип со седиште на ул.,,Партизанска,, бр.31А, Штип застапуван од В.Д.Директорот Виктор Горгиевски и состави Записник бр.16-5 од 19.05.2023 година, во кој се констатирани недостатоци и неправилности во постапката за заштита на правата и интересите на малолетната Н. Н а по поднесена иницијатива од К. С од Штип со стан на ул. ,,Сремски фронт,, број 21/5 со број ИП1 16-5 од 15.05.2023 година за вршење на вонреден инспекциски надзор.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-5

од 19.05.2023 година

Инспектори за социјална заштита:

**Зоран Стојанов**

**Блага Челева**